prāṇo vaí vāyúrvāyúmevā̀sminnetáddadhāti retaḥsícorvélayeme vaí retaḥsícāvanayóstádvāyúṃ dadhāti tásmādanáyorvāyúḥ sarvata úpadadhāti sarvátastádvāyúṃ dadhāti tásmātsarváto vāyúḥ sarvátaḥ samī́cīḥ sarvátastátsamyáñcaṃ vāyúṃ dadhāti tásmātsarvátaḥ samyáṅbhūtvā sárvābhyo digbhyó vāti díśyā anū́padadhāti dikṣu tádvāyúṃ dadhāti tásmātsárvāsu dikṣú vāyúḥ